Tennis

Ang tenisBinaybay na "tenis" [ may isang "n"] ayon sa V.A.3 ng minungkahing Ortograpiya ng Wikang Pambansa (Pilipinas) ay isang isport na nilalaro gamit ang raketa, alinman nang paisa-isa laban sa isang kalaban (solohan) o sa pagitan ng dalawang koponang may tig-dalawang manlalaro (paresan). Gumagamit ang bawat manlalaro ng raketang pantenis na may mga tali upang hampasin ang isang guwang na bolang goma na natatakpan ng piyeltro, palabas o paikot sa lambat o net, at patungo sa korte ng kalaban. Layunin ng laro na maniobrahin ang bola upang hindi makapagbigay ang kalaban ng wastong pabalik. Kapag hindi matagumpay na naibalik ng isang manlalaro ang bola, ang kalaban ay nagkakamit ng puntos.

Maaaring laruin ang tenis ng sinumang may kakayahang humawak ng raketa, kabilang ang mga gumagamit ng silyang de-gulong, at nilalaro ito ng mga tao sa bawat antas ng lipunan at sa lahat ng edad. Nabuo sa Pransiya ang mga orihinal na anyo ng tenis noong huling bahagi ng Gitnang Kapanahunan.  Ang modernong anyo ng tenis naman ay nagmula sa Birmingham, Inglatera, noong huling bahagi ng ika-19 na siglo bilang lawn tennis ("tenis sa damuhan").William J. Baker (1988). "Sports in the Western World" [Mga Isport sa Kanluraning Mundo]. pa. 182. University of Illinois Press (sa wikang Ingles). Mayroon itong malapit na ugnayan sa iba’t ibang larong sa damuhan tulad ng croquet at bowls, gayundin sa mas matandang isport na may raketa na tinatawag ngayon na totoong tenis (real tennis).

 Tingnan din 
 Ping-pong

 Sanggunian 

Kategorya:Laro
*